**Innstilling fra valgkomiteen i Naturvernforbundet i Oslo sør til årsmøte 14. mars 2023**

Styret i Naturvernforbundet i Oslo sør har siden årsmøte 2. mars 2022 bestått av:

Ingvild Melvær Hanssen leder - Østensjø

Kjersti Album - Østensjø

Jens Petter Homleid kasser - Nordstrand

Helge Viken - Nordstrand

Hanan Abdelraham - Søndre Nordstrand

Hanna Nyborg Støstad - Østensjø

Valgkomiteen har korrespondert på e-post og telefon og hatt dialog med styret og kommet fram til følgende anbefaling.

Tre av styrets medlemmer har sagt seg villig til å fortsette: Ingvild Melvær Hanssen har sagt seg villig til å påta seg styreledervervet igjen.

Kjersti Album og Helge Viken er villige til å fortsette som styremedlemmer.

Jens Petter Homleid har vært med lenge og ønsker gjerne avløsning. Hanna Nyborg Støstad har flyttet til Lørenskog og går derfor ut av styret, og Hanan Abdelraham har av tidsmessige årsaker bedt om å få fratre.

Valgkomiteen har funnet tre nye kandidater fra Søndre Nordstrand, Nordstrand og Østensjø. Vi foreslår at disse går inn i styret på de tre styreplassene som er ledige. Disse kandidatene er:

**Kyrre R. Johansson** er født i 1979 og bor på Søndre Nordstrand. Han forteller følgende om seg selv: Jeg har vært engasjert i natur- og miljøbevegelsen nær sagt hele mitt liv, med et avbrekk på rundt 10 år da jeg ukependlet til Bergen og hadde små barn. Nå brenner jeg for bynatur og hundremeterskogene som jeg ser på som viktig folkehelsetiltak, oppvekstpolitikk og en av de viktigste naturkampene i Oslo. Jeg har vært lokallagsleder for MDG Søndre Nordstrand, sitter i utdanningspolitisk utvalg nasjonalt og er vara til MDGs skeive nettverk— De Grønne Glitrende. I tillegg er jeg styremedlem i Foreningen Tryggere Ruspolitikk Oslo. I det daglige jobber jeg som psykolog ved avdeling for voksenhabilitering ved Ahus og trener triatlon. Jeg bor med kone, tvillingsønner og katten Luke på Mortensrud like ved ett av bydelens viktigste rådyrstrekk.

 Tlf. 915 28 351 e-post: kyrre.r.johansson@gmail.com

**Kjersti Berger** er født i 1965 og bor på Skullerud. Hun er utdannet lektor med hovedfag i landbrukshistorie og jobber nå på arkivet i Politidirektoratet. Er opptatt av at husdyr skal ha det bra og av økologisk jordbruk. Er også fugleinteressert og medlem i Birdlife. Hun dyrker grønnsaker på parsell, (men vurderer å slutte fordi det tar mye tid og krefter). Er ellers veldig glad i skiturer og fottur og sykkelturer i skogen. Blir gjerne med på engslått og kanskje organisere søppelplukking?

Tlf. 980 39 426 e-post: kjerstiberger3@gmail.com

**Maiken Pollestad Sele** er født i 1972 og bor på Nordstrand. Hun er utdannet statsviter og har dessuten kurs i kretsløpsøkonomi og næringslivsetikk. Hun har tidligere vært ansatt i Naturvernforbundet, og Økologisk Norge. Jobber nå som spesialrådgiver miljø og klima i Sykehusinnkjøp. Hun er opptatt av mye, men i denne sammenheng er det mest relevante miljø- og klimapolitikk generelt, gjerne koplet til både fysisk og psykisk helse, bymiljø (luft, støy, kollektivtrafikk, etc.) og Oslofjorden.

Tlf. 41202240 e-post: maiken.sele@gmail.com

Valgkomitéen foreslår at ikke alle blir på valg samtidig og innstiller derfor på at de som allerede er i styret velges for ett år og at de nye velges for to år, men overlater til årsmøte å ha en formening om det.

**Valgkomiteens innstilling:**

Ingvild Melvær Hanssen leder Østensjø gjenvalg for ett år

Kjersti Album Østensjø gjenvalg for ett år

Helge Viken Nordstrand gjenvalg for ett år

Kyrre R. Johansson Søndre Nordstrand ny for to år

Maiken Pollestad Sele Nordstrand ny for to år

Kjersti Berger Østensjø ny for to år

Oslo 10. mars 2023

Steinar Alsos Helga Gunnarsdóttir